Llista i classifica les entitats de què parla aquest text:
No és ara, per tant, que hem de posar-nos nerviosos, cometre cap imprudència o declarar-nos cansats. No per una conversa de cafè.
L’enregistrament que recollia un fragment d’una conversa de David Bonvehí sobre el futur del PDECat i la possibilitat que haja estat filtrat a posta per membres d’ERC ha acabat de complicar la que en podríem dir ‘la crisi de setmana santa’. Tot té la seua intenció. L’enregistrament és només una part de la conversa, convenientment seleccionada i possiblement extreta d’un context. Però això no treu que el que s’hi diu és, en el millor dels casos, molt desafortunat. Molt. No pot ser que un dels màxims dirigents del PDECat especule a aquestes alçades amb la hipòtesi d’un fracàs i encara menys que s’aventure a parlar, ni que siga fora de context, d’un possible candidat de perfil autonomista. En aquest sentit, però, cal cridar l’atenció, per contrast, sobre la contundència del que molta gent assenyala precisament com el possible candidat moderat Santi Vila. Perquè si amb alguna intenció es vol destacar Bonvehí com a símptoma també cal destacar Vila com a símptoma quan afirma, precisament ell, que ‘l’autonomisme a Catalunya és mort’.
La polèmica només la podem mirar amb ulls benèvols si ens la prenem com una vacuna. Perquè efectivament, com diu Santi Vila, l’autonomisme és mort i si algú encara baralla, fins i tot en privat, la hipòtesi d’un fracàs del procés d’independència el que ha de fer és adonar-se’n que seria en tot cas el fracàs d’una generació de polítics però que no hi ha retorn possible a la Catalunya de l’autonomia, a la dels Pujols i els Maragall. Simplement perquè aquesta ja no existeix ni tornarà mai. Com a  Escòcia la victòria del no ha portat a demanar un segon referèndum, no al passat autonòmic.
David Bonvehí : polític, PDECat : partit_polític, ERC : partit_polític, Santi Vila : polític, Bonvehí : polític, Vila : polític, Catalunya : Entitat_Geopolítica, Pujols : polític, Maragall : polític, Escòcia : Entitat_Geopolítica